Margus Lepa

pisi|Tõnu Alveus ja Margus Lepa 1992. aastalFoto: Jaan Künnap
Margus Lepa (sündinud 7. oktoobril 1953 Tallinnas) on eesti raadioajakirjanik, näitleja ja koomik.

 Haridus 
Margus Lepa on õppinud Tallinna 2. Keskkoolis ja seejärel Tallinna Muusikakoolis (kontrabassi). Keskhariduse omandas Tallinna Kaugõppekeskkoolis. Töötanud ka tehases Dvigatel. 1974–1978 õppis ta Tallinna Riikliku Konservatooriumi lavakunstikateedris (8. lend). Teatrikooli lõpetamise järel suunati ta tööle NukuteatrisseMargus Lepa. Eesti Teatriliit. ning seejärel teenis ta aega Nõukogude armees. Irja Tähismaa. Võrumaa suvitaja – Margus Lepa, Wõrumaa Teataja, nr. 76, 8. juuli 2010. 

 Rollid ja raadiotöö 
Ta tegutsenud ka vabakutselisena. Lepa loobus näitlejakarjäärist juba 1980. aastate alguses, kuid mängis viimase rolli 1996. aastal Salong-Teatris (Molière'i "Naiste kool", Arnolphe, lav. Dajan Ahmet). Margus Lepa on töötanud alates 1990. aastatest Nõmme Raadios, mille omanik ta onNäitleja Margus Lepa ja Nõmme Raadio on müügilepingute tõttu kohtus. Õhtuleht, 1. veebruar 2023., saatejuhi ja vastutava toimetajana. Nõmme Raadio ei taotlenud aga raadioloa pikendamist ja lõpetas tegevuse novembris 2024.Margus Lepa hääl eetris vaikis. kultuur.postimees.ee, 17. august 2024

Margus Lepa näitlejarollidest on ennekõike tuntud Jorh Adniel Kiir filmides "Kevade", "Suvi" ,"Sügis" ja "Talve". Ta on osalenud estraadikavades, sageli koos Raimo Aasaga. 
Lepa on mänginud ka telelavastustes "Kardemoni linna rahvas ja röövlid"Kardemoni linna rahvas ja röövlid. Videoarhiiv. 8. november 1980 ja "Üle linna Vinski" (1983, apteeker)Üle linna Vinski. videoarhiiv, 25. detsember 1983. ja kuuldemängudes.  

 Muud 
Sarjas Meelejahutaja Raamatukogu andis kirjastus Helipilt 1991. aastal välja Margus Lepa naljajutu "Klaver katusel".Klaver katusel. Meelejahutaja raamatukogu. 
1993. aastal valmis helikassett "Muinasjutud / muinajutte loeb Margus Lepa". 1999. aastal andis Lepa välja helikasseti "Margus Lepa loodud ja esitatud laulud".Helikassett. 1999.

Lühikest aega tegutses ta ka poliitikas, olles Eesti Vasakpartei (enne Eesti Sotsiaaldemokraatlik Tööpartei) liige, kus tal ei õnnestunud 2003. aasta juhivalimistel partei juhiks saada, mille peale astus ta koos mõttekaaslastega parteist välja. Ta on kuulunud Eestimaalaste Radikaalsesse Erakonda.Margus Lepa. kuma.ee, aprill 2007.

2008. aastal valmis Lepast Andres Maimiku ja Rain Tolgi dokumentaalfilm "Radikaal".Radikaal. Eesti filmi andmebaas. 

Margus Lepa on tõlkinud eesti keelde Adolf Hitleri raamatu "Minu võitlus" ("Mein Kampf").https://www.ester.ee/record=b5243841*estMerit Maarits. Vastuoluline sisu pole raamatupoodidele alati argument teose müügilt kõrvaldamiseks kultuur.err.ee, 8. august 2019.

 Isiklikku 
Margus Lepa ema oli telerežissöör ja näitleja Astrid Lepa, isa laulja Harry Vilpart.Margus Lepa. People.

Lepa on lahutatud, tal on kaks last, tütar ja poeg. Jaanus Hämarsoo. Margus Lepa jäi pärast lahutust üksi poega kasvatama: mu naine tegi väga õigesti. kroonika.delfi.ee, 9. jaanuar 2020.

 Viited 

Välislingid

Margus Lepa ema ei lubanud poega Kiireks  Eesti Päevaleht 11.9.1999
Margus Lepa palub end mitte Kiirena mäletada SL Õhtuleht 3.10.2001
Margus Lepa: poodu majas köiest ei räägita Põhjarannik 2.4.2002
Päev Eesti äärmuslikemas raadiojaamas Eesti Ekspress 14.2.2008 
Maimiku uus dokumentaalfilm uurib Margus Lepa käekäiku Tallinna Postimees 30.12.2008 
Kes leiab tröösti Margus Lepa kibedast retoorikast? Delfi Publik 31.12.2008
 Riho Laurisaar. Margus Lepa: ma pole kellegi peale tige, ma olengi selline Eesti Päevaleht 10.1.2009
 Rainer Kerge. Margus Lepa filmist "Radikaal": "See ei olnud portree, see oli... šarž!" Õhtuleht, 12. jaanuar 2009
 Silja Paavle. Meeldib see Margusele või mitte, aga Kiir saadab teda ka 60 järgmist aastat. Ühtuleht, 7. oktoober 2013

Kategooria:Eesti näitlejad
Kategooria:Eesti filminäitlejad
Kategooria:Eesti raadioajakirjanikud
Kategooria:Eesti Muusika- ja Teatriakadeemia vilistlased
Kategooria:Nõmme linnaosa halduskogu liikmed
Kategooria:Eesti Vasakpartei poliitikud
Kategooria:Sündinud 1953